
Br. 4. 


TRAVAN] 1929. 


GOD. XXXIV. 


Nadbiskup svome stadu. 

(Korizmena poslanica nadbiskupa Bauera.) 

5. Pomagač obitelji u naobražavanju i odgajanju djece jest 
škola. I škola se ne može nikako oteti dužnosti svib stvorova 
prema Bogu; i ona treba da ima svoj osnov u Bogu, koji je neo¬ 
graničen gospodar svega. Gdje obiteij, škola i Crkva u skladu 
sarađuju kod uzgoja djece, ondje će plod takovog uzgoja biti na 
spas djece, naroda i države i na slavu Boga. 

Kod nas se, općenito govoreći, hvala Bogu, ne možemo tu¬ 
žiti na naše škole, ali treba ipak da budemo na oprezu. Javljaju 
se naime glasovi, koji nas sile na oprez. Tako se javno iznosile 
želje, da se obuka u vjeri dokine, da se svećenstvu zabrani pou¬ 
čavati u školi, da se zabrani svaki crkveni nadzor u školi, jednom 
riječi, da se škole pređađu isključivo u ruke svjetovnjaka, ili 
kako se ono kaže, da se potpuno lajiciziraju. To je slobodno- zi- 
darsko nastojanje, koje je u nekim državama već rodilo vrlo če¬ 
mernim posljedicama. Tek žalosno iskustvo i odlučna borba ka¬ 
tolika izazvala je obrat. 

Po božanskom i naravnom pravu pripadaju djeca rodite¬ 
ljima, prema tomu imadu roditelji sveto i nepovredivo pravo, da 
odluče, kako će se djeca njihova uzgajati. I katolička Crkva, koja 
je od Božanskog Spasitelja primila zapovijed, da propovijeda 
evanđelje svim narodima, ne može se i ne smije se odreći ovoga 
svoga poziva i prava. Prema tomu imadu katolici, roditelji i 
Crkva, pravo tražiti da njihova djeca budu odgajana po kato : 
ličkim načelima; a isto pravo priznajemo i pravoslavnima i dru¬ 
gim ustavom priznatim vjerskim udruženjima. 

Učiniti javne državne škole obvezanima za sve državljane, 
a u te škole uvesti bezvjerski duh, najstrašnije je nasilje na sa¬ 
vjest katoličkih roditelja. 

Katolički roditelji! Vaša ljubav prema djeci najbolje vas 
uči, što je za nju korisno, a što štetno. Svakidašnje iskustvo u 
obiteljskom životu vašem pokazuje vam, kako blagoslovno dje¬ 
luje sv. vjera na djecu vašu, a kako je štetno za nju, ako se sv. 
vjeri otuđi. Zato, predragi vjernici, kad bi nastupila ozbiljna po¬ 
gibao, da se kod nas škola otuđi svojem naravnom pozivu, da 
naime odgaja djecu vašu, mi ćemo vas pozvati, da se sjedinjenim 
silama odupremo tomu nastojanju, te tu pogibao otklonimo. 

6. Nehaj za Boga i vjeru mora i u javnom društvenonf ži¬ 
votu roditi žalosnim plodovima, jer kad je čovjek iz srca svojega 
i pameti svoje izbrisao Boga, onda je utukao i glas savjesti, a 
s tim i svaki osjećaj za pravdu i poštenje. Kad naime čovjek ne 
će da se klanja Bogu, stvoritelju svomu, onda si sam stvara ku¬ 
mire i njima se klanja. Takovi su kumiri bogatstvo, puteno uži¬ 
vanje i oholost. Kad pak ovi kumiri mjesto Boga udare svoj pri- 
jestol u srcu čovječjem, kad oni postanu vrhovni zakon i pravilo 
života, onda su širom otvorena, vrata svakom grijehu i opačini. 

Ne gledamo li pak na svoje oči, ne slušamo li na svoje uši, 
kako su u ovo poratno vrijeme razne zloće preuzele mah. Mjesto 
starog hrvatskog poštenja u životu i saobraćaju s bližnjim širi 
se laž i prevara, krađa i otimačina, a i razbojstva i paleži na 
dnevnom su redu. Pred neobuzdanom pohlepom za imetkom i 
uživanjem postaje sve manja sigurnost osobe i imetka. 

A kad misao na odgovornost pred Bogom zabajce i najviši 
krugovi ljudi, koji su postavljeni, da upravljaju i vode narode, 
onda zlo i pokvrenost baca sve jače i šire svoje valove. Nema su¬ 
mnje da je u svijetu, pak i u našoj državi iz ovoga izvora po¬ 
teklo ono veliko zlo, koje upropašćuje sreću naroda i države. 

7. Predragi vjernici! Kako ste vidjeli, bez Boga i zakona 
njegova nema mira ni sreće niti u srcu pojedinih ljudi, niti u obi¬ 
telji, niti u narodu i državi. Zato, predragi vjernici, nastojte ovu 
korizmu, ovo vrijeme molitve i pokore, tako provesti, i one po- 
božnosti, na koje vas sv. Crkva tako milo poziva, tako vršiti, da 
u sv. sakramentu pokore očišćeni i duševno obnovljeni dostojno 
primite sv. uskrsnu pričest te onda ostanete sjedinjeni sa Spasi¬ 
teljem svojim, koji je rekao: »Tko jede tijelo moje i pije krv 
moju, ostaje u meni i ja u njemu« (Iv. 6, 57.). 0, kakav će onda 
mir i sreća zavladati u srcima našim, kad iskusite, »kako je sla¬ 
dak Gospodin« (I. Petri 2, 3.). 

Posvetite onda svu brigu odgoju drage djece svoje, jer u va¬ 
šim je rukama sretna ili nesretna budućnost njihova. Vodite ju 
rano dragomu Isusu, Božanskom prijatelju djece, predajte ih i po¬ 
svetite Božanskom Srcu njegovu i pazite, da mu ih više nitko ne 
otme. Strogo pazite, da marljivo polaze crkvu i školu, a nada 
sve nastojte, da pouku, koju im vi pružate i koju dobivaju u 
crkvi i školi, utvrđujete svijetlim primjerom kršćanskog života. 
— Tada će se nad vašim obiteljima izliti sve bogatstvo blago¬ 
slova Božjega. 

A da bi se mir i blagostanje nastanilo i u čitavoj domovini 
našoj, treba da se ponajprije molimo iskreno, pobožno i ustrajno. 

Ali nije dosta samo se moliti. Svi: muževi i žene, djeca i starci, 
gospodari i sluge, treba da postanu svijesni kršćani. Treba da se 
probudi vjera,' koja je* oduševljavala mučenike; treba da oživi 
ufanje, koje je starim kršćanima davalo snage, da su mogli odo¬ 
lijevati svijetu; treba da se rasplamti ljubav, koja je resila prve 
kršćane. 

I još to nije dosta. Ovako osviješteni i gorljivi vjerni treba 
da se slože i ujedine, makar kojoj političkoj stranci pripadali, 
da kršćanski duh prožme i osvoji općine, srezove i čitavu zemlju. 
Križ Krista, otkupitelja svih naroda neka bude znak pobjede i 
u našem narodu. Nijedan narod nije tako duboko pao, da ne bi 
mogao opet procvasti, ako se obrati Bogu svomu, Kristu svomu. 

Predragi vjernici! još jednu prošnju. Gospodin Bog u svo¬ 
joj beskrajnoj dobroti dopustio je, da evo proživljujem pedesetu 
godinu svećeničke službe njegove. Dugo nemože više trajati. Ali 
trajalo dulje ili kraće po sv. volji njegovoj. Gospodin znade, da 
je iskrena i živa želja moja, da svaki hip bude na slavu njegovu. 
Vas pako, predragi vjernici, pouzdano molim, da se ove jubilarne 
moje godine često pomolite Bogu za starca biskupa svoga, da me 
On milošću svojom krijepi i posveti, kao što se i ja dnevice mo¬ 
lim za sve vas, a kao zalog moje ljubavi šaljem vam svima svoj 
natpastirski blagoslov: U ime Oca i Sina i Duha Svetoga. Amen. 




Rabboni! 

raskozorje prvoga dana iza subote. Treći dan iza 
kako su pokopali Gospodina položili su Ga u 
novi grob, u kome još nitko nije snivao samrtni san. 
Vidjele su to i žene, koje su pratile sprovod. Vi¬ 
djele su one i ogromni kamen, što su ga navalili na 
ulaz groba. Taj su kamen potajno zapečatile vlasti, 
da ne bi Učenici Njegovi »ukrali« mrtvo tijelo, a onda proglasili, 
da je uskrsnuo i nestao. To žene nijesu znale. 

A u prvi dan iza subote uranile su. Evo ih u vrtu Josipa 
iz Arimateje, gdje ie bio grob. Tišina i mir vladala je vrtom, či¬ 
tavom krajinom. Tama noći uzmicala je pred zorom, koja navije- 
šta dan; smirenje i blaga sreća zamijenile su bol i očaj. 

Žene su donijele dragocjeni balzam, da pomažu dragocjenije 
Tijelo. Iz njihove se duše još nije izvrnula gorka bol i teška 
tuga. 

•— Tko će im odvaliti gromadni kamen sa Svetoga Groba? 

Pokunjene, rasplakane, shrvane žurile su se, da se što prije 
nađu na mjestu svojih želja. 

— Tko će im odvaliti gromadni kamen sa Svetoga Mjesta? 

Stigle su rascviljena srca, razboljene duše — duše pune 
čežnje. • 

— Tko će im odvaliti gromadni kamen sa Toga Svetišta? 
Tko!« 

Tko? Ta pečati su raskinuti, kamen je odval.ien, grob je... 
Šta? — zar prazan ...? Tko zna? Možda. Možda nije ...? 

Zaprepašćene, blijede od užasa i boli, drhćući od bolnoga 
uzbuđenja — možda od slutnje o Velikom dogođaju — one su 
pobjegle od Groba, ostavile Josipovu bašću, pohrlile su da ka¬ 
zuju šta su vidjele. 

A Marija se Magdalena vratila Grobu Gospodinovu, pla¬ 
čući i naričući. 

I tužeći obrati suzne svoje oči prema otvorenu grobu i za¬ 
gleda se u nutrinu Svetoga Mjesta. 

I opazi u Svetištu tome dva svijetla bića, jasna lica i bijela 
odijela. 

I uplaši se vrlo. A oni joj rekoše: — Zašto plačeš? Odgovori 
im: — Nema ovdje Gospodina moga, a ne znam kamo su ga od¬ 
nijeli. — Ti tražiš Isusa Nazarenca? Da! Nema ga ovdje! Uskrs¬ 
nuo je. Idi, kaži to Učenicima Njegovim. U Galileji će ga vidjeti. 
; — I nestadoše. 

A kako je stajala, nijema od čuda, smetena od sile osjećaja, 
s vrelom suza u tužnim očima, osjeti neodoljivu snagu, koja ju 
prisili da se obazre. 

I obazrevši se opazi Isusa, ali Ga ne prepozna, mislila je, da 
je vrtlar. Isus je nazva imenom: 

— Marijo! 

Ta jedina riječ, koja se otkinula sa Njegovih usta, sa Nje¬ 
gova srca, sa Njegove duše, sa čitava Njegova Božanskog bića, 
jedina ta riječ dostajala je, da joj otvori oči, da je podsjeti: tko 
je i što joj je On. 

— Rabboni! Učitelju dobri! zavikne ona u blaženoj sreći. I 
spustivši _ se do nogu Gospodinovih zagleda Božansko Njegovo 
Lice i Njegovu svijetlom preobraženu divnu pojavu. 

Na Božanski onaj zov, na onu jednu jedinu riječ »Marijo!« 
i ona je uzvratila jednu jedinu, koja se izvila iz čitava joj zahval¬ 
noga bića pokajničkoga, iz njene duše, iz njena srca, iz njenih 
usta: »Rabboni!« 

* 

Kolika utjeha za nas. I nas zove Isus. U zovu, što nam ga 
upravlja govori nam Srce Njegovo, Duša Njegova, čitavo Bo¬ 
žansko biće Njegovo. On hoće, da ga prepoznamo, da ga upo¬ 
znamo. Očituje nam se. Zar ćemo do ostanemo gluhi i slijepi? 
Zar ne ćemo i mi staviti svu svoju dušu, srce svoje, sve biće naše 
u onu veliku riječ: Učitelju dobri! Rabboni! 


Sestra Isidora. 

Sv. Misa u Dvorani Posljednje Večere. 

a brdu Sionu, na mjestu gdje je Spasitelj držao po¬ 
sljednju večeru sa svojim učenicima, u vrijeme, 
kada se je po židovskom zakonu blagovalo Vazmeno 
Janje, bilo je u srednjem vijeku podignuto svetište 
i povjereno čuvanju otaca Franjevaca. Godine 1559. 
provališe Turci u Svetište, poubijaše Franjevce i 
pretvoriše ga u mošeju. Tako je ostalo sve do dana današnjega, 
a Turci gospodari svetog mjesta jedva dozvoljavaju pristup po¬ 
božnim hodočasnicima u dvoranu Posljednje Večere, i vršenje 
Bogoslužja smatraju obešćašćenjem »svoga« svetišta. 

U korizmi godine 1860. boravio je u Jeruzalemu, kao van- 
redni apostolski vizitator, nadbiskup iz Smirne, Msgr. Spacca- 
pietra iz reda Lazarista. Taj pobožni dostojanstvenik uskom 
krugu svojih prijatelja povjerio je želju, da na Vel. četvrtak od • 
služi sv. misu u dvorani Posljednje Večere. Prečasni čuvar Sv. 
Groba, komu je bila poznata ta smiona osnova, zauzeo se za stvar, 
te je na Vel. Srijedu zamolio poglavicu derviša, da dozvoli neko¬ 
licini hodočasnika da se sutradan u jutro pomole u Svetištu.^ Toj 
molbi bilo je na oko rado udovoljeno, i malom broju upućenih 
saopćeno, da se u ranu zoru sakupe. 

U jutro, oko pola četiri, došao je nadbiskup pred hodočas¬ 
ničku kuću, gdje su se ostali učesnici pridružili. Mala povorka 
sa nadbiskupovim slugom na čelu, koji je nosio fenjer, krenula 
je kroz puste i tamne uličice Jeruzalema, tiha, čeznutljiva i du¬ 
boko uzbuđena. Kad su stigli pred gradska vrata, zvana Davi- 
dova, našli su ih još zatvorenim. Probudiše jednoga. turskog 
stražara, ali se taj nećkao da ih pusti. Tek nakon što je primio 
bakšiš zveknuše ključevi, škrinuše teška vrata a na nje izađoše 
hodočasnici na južni dio brda Sion. Bilo je već oko 5 sati i prvi 
traci jutarnjeg sunca prosuše se iza Maslinske. Gore. Uz desnu 
stranu armenskog samostana, gdje je po predaji stajala Kajfina 
kuća, u kojoj su uhvaćenog Isusa preslušavali i gdje ga je Petar 
zatajio, lagano je koracala pobožna povorka, prama mjestu Po¬ 
sljednje Večere. To je bio kup sivih građevina, okrunjen kupo¬ 
lom i nadvišen tankim minaretom, čiji vršci su se bljeskali u 
purpurnom sjaju mladog dana. 

Mala, na kapiji izrezana vrata čekala su otvorena. U polu- 
tamnom predvorju vladala je grobna tišina; muhamedanci svet¬ 
kuju ramadan, veliki post; i od izlaza do zalaza sunca niti jedu 
niti piju, ali zato se noću prepuste najrazvratnijim užicima. Baš 
pred jedan sat navijestio je top sa tvrđe novi početak posta, i svi 
su pravovjerni bili u dubokom prvom snu. Hodočasnici prolazeći 
predvorjem opaziše napadnu, zakukuljenu ženu, koja je nepo¬ 
mično poput stupa stajala, ne obazirući se ni najmanje na hodo¬ 
časnike. U dvorištu s lijeve strane, vode otvorene stepenice ravno 
u dvoranu Posljednje večere. Uspeše se i kroz pritvorena vrata, 
uđoše, uzbuđenim srcem u tajinstveno svetište Kršćanstva. 

Sada je dakle pobožna skupina bila na onom mjestu, gdje 
je Spasitelj, u predvečerje. svoje Muke — u divnoj poniznosti 
prao svojim učenicima noge, s njima blagovao vazmeno janje i 
tako prvu sv. misu, kao nekrvnu žrtvu prije krvavog Otkupljenja 
na Križu, prikazao; tu gdje se je On nakon slavnog uskrsnuća 
prikazao svojima i dao svoje svete rane opipati. Tu je na apo¬ 
stole okupljene s Majkom, uz šum i trešnju sišao oganj Duha 
svetoga. Ovdje je kolijevka Sv. Crkve, prvo sijelo Kristova Na¬ 
mjesnika i izhodište Dvanajstorice u sve krajeve svijeta. 

Kolike svete uspomene, kako duboki osjećaji zaokupiše duše 
prisutnih. 

Pred njihovim tjelesnim očima stajala je međutim pusta dvo¬ 
rana, prašna, musava, žalosno zapuštena i obeščaćena od nevjer¬ 
nika. Dvorana je građena u gotskom slogu, razdjeljena stupovima 
u tri lađe. Po rogozovom sagu i na koncima o koje vise jaja 
ptice noja vidi se da je obrađena u muhamedansku džamiju i sve¬ 
tište, jer Turci vjeruju da se tu nalazi 4 grob kralja Davida. 

Usprkos svemu tome bili su hodočasnici puni blaženstva što 
su tu, te se brzo dadoše na odmatanje donesenih stvari da slože 
oltar. 

U to upane u dvoranu omlađi Turčin sa više dječurlije, te 
oštro zabrani da se tu vrši ikakovo bogoslužje. Bilo je očito, da su 
doznali namjeru hodočasnika, te postavili stražu, da svaki čin 
osujeti. Franjevac brat laik fra Giuseppe uzalud je — i sam ara- 
pin — kušao da u arapskom jeziku nagovori Turčina na popust¬ 
ljivost, Činilo se je beznadnim sklonuti Turčina da popusti. Ne¬ 
koji od hodočasnika klečali su po dvorani i vruće molili, da im se 
ispuni želja, koja ih je na ovo mjesto dovela, dok su drugi, izgu¬ 
bivši svaku nadu, pomišljali na bolni povratak. Međutim je kne- 
ginji Katarini i njezinoj drugi uspjelo da blagim nagovaranjem 
izvedu Turčina na terasu i izmame od njega obećanje, da će on 
vani pričekati pola sata dok hodočasnici obave molitvu. Sada je 
bio na tronošku postavljen mali oltarić, upaljene svijeće i nad¬ 
biskup je već u ornatu. 0. Anzelmo je podržavao oltarić, a oci 
Mauro i Placido su pontifikantu asistovali i dvorili ga. 

Svima prisutnima zavladala je usrdna pobožnost spominjuć 
se onog čina kada je ovdje prvi put Spasitelj sebe doprinjeo, kao 
najdragocjeniju žrtvu Nebeskom Ocu i sebe ostavio nebeskom 
hranom svojim vjernima. Od velikog ganuća i sreće pobožni 
nadpastir kod »Gtloria« glasno je zaplakao, a s njime i prisutni. 
Došlo je podizanje. U dubokoj tišini čule su se starčeve riječi 
»Ovo je Tijelo moje« »Ovo je krv moja« i Isus je bio među njima. 
Sa suzama u očima pričestilo se je dvanaest — upravo toliko ih 
je slučajno bilo što su istom sada opazili — bogoljubnih hodo¬ 
časnika. 

U to bane Turčin opet unutra. Videći da traje još bogo¬ 
služje i na znak kneginje, povuče se mrzovoljno. Malo iza toga, 
kod blagoslova, začuje se vani silni žamor, i u velikoj brzini — 
pošto je Turčin sav izvan sebe tražio da se smjesta kupe i bježe 
— ostaviše sretni hodočasnici sv. mjesto, i ponesoše usput misne 


— 95 


stvari. Na sv. Grobu zahvalili su se vladaru svojih srdaca, mo¬ 
leći mu se da dragocijenu dvoranu Posljednje večere opet povrati 
svojoj svetoj Crkvi. 

Od toga dana pa do danas nema sv. mise u Dvorani Po¬ 
sljednje Večere. Sva nastojanja, da dobijemo to Svetište, ostala 
su bezuspješna. 

Molimo i radimo, da i to sv. mjesto dođe u katoličke ruke. 

o. Franković. 


Upraviteljima na srce! 

Radi jednoličnog vođenja trećoredskih uredovnih knjiga, 
molimo pojedine vel. upravitelje, da, ako još nemaju, na¬ 
bave kod Saveza Trećega Reda slijedeće knjige: 

1. Imenik za upis članova, tiskan sa odnosnim rubri¬ 
kama (poput župskih Matica). 

2. Blagajničku knjigu, uređeno specijalno za vo¬ 
đenje računa Trećoredskih Zadruga. 

Člana, kome se povjeri vođenje Imenika i Blagajničke 
knjige, izvolite podučiti, kako se vodi i jedno i drugo, jer 
time će vam posao biti i lakši i uredniji. 

Upozorite, da po uredovnim knjigama ne smije biti ni 
precrtanja ni ispravljanja. Rukopis neka je što ljepši i što 
čitljiviji. 

Članove, koji nijesu u vašem, već u drugim mjestima 
gdje već postoji trećoredska Zadruga, izvadite iz Imenika 
i pošaljite dotičnoj trećoredskoj Zadruzi, da ih unese u 
svoj Imenik, a to označite u opasci. 

Ako dosada u kojoj Zadruzi nije bilo specijalnog 
Imenika-kako se gore traži-umoljava se, da se iz pojedinih 
teka prenesu svi živi i mrtvi članovi hronološkim redom 
i tako sastavi novi Imenik. 

Budući su i ove dvije stvari vrlo važne za uredno 
vođenje uredovnih knjiga, molimo da se u djelo provedu. 

Tajništvo Saveza. 

Iz knjige života. 

Kita druga. 

I. 

Na vrelu života. 

Ako se ljubimo među sobom, Bog ostaje u nama, 
i ljubav je njegova u nama savršena//. Iv. 4.). 

Majku svoju, sestre, braću 

I sve svoje Krist nam daje, 

I vječnu nam nudi plaću. 

— I za sve to svijet ne haje. 

Otac laži duše vara, 

Kamen nudi mjesto hljeba. 

Rajske hrane duša treba 

Isusova sa oltara. 

Tuj sve imaš, dušo žedna, 

Samo grabi iz tog vrela; 

Udom budi Svetog Tijela, 

Jedno srce, duša jedna. 

II. 

Lažnu ljubav ljudi ljube. 

Ko ne ljubi, ostaje u smrti. (I. Iv. 3.). 
Lažnu ljubav ljudi ljube, 

Lažnu ljubav, lažno cvijeće; 

Pa života sav plod gube, 

Sav plod gube vječne sreće. 

Ljubav Božja svojim žarom 

Milo grije sve na svijetu; 

Ljubav Božja svojim čarom 

Život daje svakom cvijetu. 

Miris leti svijeta diljem, 

Duše diže s grješnog praha, 

Pa ili rajskim pita miljem 

Nebeskoga svoga daha. 

Savez 

Novo. 

Trećega Reda izdao je »VJENČIĆ POČASNE 


STRAŽE PRESV. SRCA« na finom papiru, sa naslovnom sli¬ 
kom u četiri boje, a ima 80 stranica, cijena je 5 din. i k tomu po¬ 
štarina. 

Ljubiteljima Presvetoga Srca toplo preporučamo ovaj krasni 
i bogati Vjenčić. Iz njega će naučiti, kako mogu na vrlo laki na¬ 
čin SLAVITI, LJUBITI i TJEŠITI Presveto Srce, koje to baš 
i traži od svojih štovatelja, kao naknadu za svagdanje uvrede. 

Toplo preporučamo! 

Znak za ozdravljenje naroda. 

RUMA. Moj sije vodi narod izraelski sa gore Hor putem, 
što vodi Crvenom Moru. Tegotan je put. Narod mrmlje protiv 
Boga i Mojsija. Gospodin kažnjava nevjerni narod. Od ujeda 
ognjenih zmija umire veliko mnoštvo naroda. Narod se kaje i 
obraća i Gospodin mu oprašta. Mojsije, po naredbi Božjoj, po¬ 
digne mjedenu zmiju. Svatko, koga je ujela trovnica zmija, je li 
samo pogledao podignutu, mjedenu zmiju, ozdravio je. (Num. 
pogl. 21). Kratka je pripovijest velikog dogođaja. 

Narod se buni! I naša oholost se buni, i naša srditost se 
buni, i naš nemar se buni i nečistoća se buni, i pohlepa se buni. 
Riječju: grijeh se buni! — Prvi je grješnik sotona, jer se prvi 
protiv Svemogućega pobunio (Job. 15. 25). Drugi je grješnik 
prvi čovjek, jer se i on buni, jer hoće i on, da ravan bude Bogu 
(Gen. 3. 5)! Treći je grješnik svaki pojedini grješnik, jer slijedi 
u buni sotonu. »Tko griješi, sin je sotone (1. Iv 3. 8 )«. Ako gri¬ 
ješite i »vi pripadate ocu vašemu sotoni, i hoćete da izvršite želje 
oca svojega (Iv. 8. 44).« 

Grijeh je buna. I ovaj grijeh-buna, kada se počinju, donaša 
smrt (Jac. 1. 15). Po milosti živimo Bogu. Ujedom grijeha umi¬ 
remo milosti, miremo Bogu. 

Mi slijedimo sotonu u djelima grijeha i umiremo. Gdje je 
lijek?« Pokazao se Sin Božji, da razruši djela đavolska (1. Iv. 
3. 8).« Kako nas je Isus oslobodio od smrti? Po Križu preneseni 
smo iz smrti u život. Trebalo je, da Krist bude podignut na Križ. 
Trebalo je, da čovjek pogleda u podignuta Krista. Trebalo je, da 
u nj vjeruje i tako da se spasi. » Kao što je Mojsije podigao zmiju 
u pustinji, tako je trebalo, da bude podignut Sin čovečji, da nitko 
ne pogine, koji u nj vjeruje, nego da ima život vječni (Iv. 3. 
14 — 15).« Riječi su samoga Krista! 

NOVI ZNAK. Otvorite oči, prolaznici! Veličanstvenog li 
prizora! Isus otvara svijetu svoje Srce. I to uprav na Križu i sa 
Križa. U tom rcu sakrivena je bila sva ekonomija našega spasa, 
našega ozdravljenja. Taj znak kao da je ostao kroz vjekove sa¬ 
kriven, nepoznat, da u potonjim, našim vjekovima zasja u svoj 
veličanstvenosti. I danas hoće Krist, da bude to Srce novi, veliki 
znak spasa i ozdravljenja. Da bude korablja stalnosti, luka za¬ 
štite, znak pobjede, sila neiskazanih triumfa! 

Vi teški bolesnici! Vi ranjenici ujedom grijeha! Dignite oči 
svoje! Pogledajte njegovo Srce, slušajte njegove rječi: »Grješnici 
će naći u mom Srcu izvor i neizmjerno more milosrđa .« Čujte da¬ 
lje: » Mlake duše postati će revne ovom . pobožnošću «. Ali ovaj 
novi zrak ima još važniju zadaću. Usmrtiti i same ognjene zmije: 
grijeh i sotonu. »Ovom pobožnošću ja ću uništiti kraljev- 

stvo sotone na zemlji«. Čujte i razumijte to svi! »Gospodin Bog 
Jzraelov je progovorio (Is. 21, 17)!« 

POGASNE STRAŽE! Tko sretniji od vas? Vi živite u tom 
Srcu, za to Srce, s tim Srcem. Vi ste svagdano oko tog Srca, pot¬ 
puno pak preko svoga sata straže. Je li moguće, da ostane u va¬ 
ma led grijeha, dok ga svagdano pripeču tople zrake ljubavi Srca 
Isusova? Svaki kutić vaše duše biti će očišćen, i pometen. I zadnji 
ostaci grijeha će iščeznuti. Isus to čini u vama preko sata straže. 
Isusovo Srce ruši u vama kraljevstvo sotone. On usmrćuje 
ognjene zmije. To je vaša oholost, to je vaša srditost, to je vaša 
pohlepa za užitkom, to je vaša lijenost, to su vaše strasti, to su 
vaši grijesi. 0 veliki znače! 0 Srce Isusovo! Ne možemo, a da ne 
opetujemo sa prorokom« » Kako si pao sa neba, Lucifere... sru¬ 
šen si na zemlju, koji si ranjavao narode (Is. 14, 12)!« 

Isus ide dalje. On veli: »Ovom pobožnošću utemeljit ću 
kraljevstvo svoje ljubavi. Evo dizanja veličanstvenoga kraljev¬ 
stva na ruševinama grijeha, na ruševinama kraljevstva sotone. 
Za vas upravo potpuno vrijede ove riječi, plemeniti stražari i 
stražarice! Kroz jedan cijeli sat u danu Isus diže-oplemenjuje 
vaše misli. Kroz jedan cijeli sat Isus điže-raspaljuje vaša čuv¬ 
stva. Kroz jedan cijeli sat Isus diže-posvećuje vaše namjere. 
Kroz jedan cjeli sat Isus diže-jača vašu nestalnost. Kroz jedan 
cijeli sat Isus diže-ovjenčava vaše pobjede. Kroz jedan cijeli sat 
izvršujete naredbu Apostolovu: »Promatrajte Isusa (Heb. 3. 1)« 
te u njemu gledate bezdno poniznosti, strpljivosti, blagosti, či¬ 
stoće, revnosti, milosrđa, puninu svake kreposti. Vi se ne možete 
oteti »uzoru, koji vam je pokazan (Exod. 30, 40)«. I onda, ugle¬ 
dajući se u taj uzor, u taj novi znak, vi crpite »s radošću vodu iz 
izvora Spasiteljevih (Is. 12, 3).« Vodu svake kreposti i vrline. 
Isus diže s vama i u vama kraljevstvo svoje ljubavi! Hvala mu 
do vijeka! 

0 da mogu ostale hiljade vidjeti to veličanstveno djelo u 
vama! 0 da mogu oćutiti vašu sreću! 0 kad bi te žalosne hiljade 
prebivale jedan sat dnevno s tim Srcem, oko tog Srca i u tom 
Srcu! O vi, nježne duše Presv. Srca, zar vam nije s tim Srcem 
milo naroda (Mar. 8, 2), koji stenje i umire od strahovitog ujeda 
grijeha, koji stenje pod kraljevstvom smrti, nereda, očaja, so¬ 
tone? Zar vam nije milo tih duša ojađenih? Zar ne čujete njihove 
vapaje: » Kako ćemo pjevati hvale Gospodnje u tuđinskoj zemlji 
(Ps. 136, 4)« u vlasti grijeha i sotone? Molite, neka Isus i te hi¬ 
ljade sebi privuče! Neka raširi svoju Počasnu Stražu! Neka to 
Božje Srce, preko svoje Počasne Straže, sruši u njima kraljev¬ 
stvo sotone! Neka utemelji kraljevstvo svoje ljubavi! Neka se iz 
sviju naših župa, samostana, zavoda, odgajališta osjeća jedan 
miomiris kreposti i svetosti! Neka se iz ozđravljenih duša i srdaca 
po Novom Znaku čuje jedna samo himna hvale Bogu! Neka sva 
srca, obnovljena po Srcu Isusovom, »pjevaju na putevima Go¬ 
spodnjim, da je velika slava Gospodnja (Ps. 137, 5)!« 

Živio Isus! 0. J. Dujmović, treć. 

Iz nadbratovštine počasne straže. 

1. U smislu Pravila Nadbratovštine izabran je odbor Nad¬ 
bratovštine: M. P. 0. Bono Zec, provincijal otaca Trećoredaca 
je Vrhovni Upravitelj. Vrhovni savjetnici jesu: Vele. 0. Lovro 
Hržić i Vele. 0. Ivan Maržić. Tajnik Nadbratovštine je Vele. O. 
Josip Dnjmović. 

2. Molimo sve one, koji • namjeravaju podignuti Bratovštinu, 
da se prije obrate na Nadbratovštinu glede točnosti Pravila, koja 
ima dostaviti Bratovština svom biskupu na potvrdu. Preporu- 
čamo Upraviteljima (icama) samostana, sjemeništa, zavoda, te 
uopće uzgojnih kuća, da uvedu barem Posebno Središte Počasne 
Straže. Sve upute neka traže od Nadbratovštine. 

Molimo sve osobe, bilo crkvene, redovničke, svjetovne, muške 
kao i ženske, koje žele raditi na proširenju Počasne Straže, da se 
jave Nadbratovštini, od koje će dobiti sve dalnje upute. 

3. Javljamo svima, da se može postati članom ili članicom 
Počasne Straže i ako nije u tom mjestu osnovana ni Bratovština 
ni Posebno Središte. Takvi neka se jave Nadbratovštini (Samo¬ 
stan sv. Ksaver — Zagreb), naznačivši točnu adresu, zvanje, i 
sat straže. Nađbratovština će im poslati Upisnicu. Stoji 1 dinar. 
Molimo, da nađu više takvih osoba, da se zajednički mogu poslati 
upisnice. Prigodom upisa ne prima se nikakav milodar. 

4. Izašao je krasan Vjenčić, sa naslovnom slikom u bojama. 
Tu se mogu naći sve upute glede Počasne Straže. Naručite ga 
odmah (Samostan sv. Ksaver — Zagreb). 

5. Pratite pisanje Glasnika sv. Franje o Počasnoj Straži. 

Svim članovima i članicama Počasne Straže širom domovine 

želi sretne Uskrsne blagdane 

Uprava Nadbratovštine. 



Sv. Paskal. 


Glava XI. 



Drugi darovi milosti. 

zadnjem poglavlju bilo je govora o daru znanja. I 
ostali darovi, o kojima će se govoriti, nijesu ništa drugo, 
nego samo znak nagrade od Gospodina, Boga. Izvan¬ 
redne kreposti Paskalove htio je Gospodin već na ovom 
svijetu nagraditi, jer mu je Paskal bio omilio. Ovo, što 
će ovdje biti pripovijedano, sve je zasvjedočeno od po¬ 
uzdanih i zaprisegnutih svjedoka. 


U zadnjim dvjema godinama bio je Paskal osobito time na¬ 
daren, što je mogao proricati. Životopisac i učenik našega sveca, 
P. Juan Ximenez iskusio je takav slučaj sam na sebi, pa nam ga 

i vjerno pripovijeda. Pred izbor novoga provincijala u Valenciji, 
dođe P. Ximenez u samostan Villareal. Poglavar toga samostana 
bio je neki P. Diego Castellon, koji nadošlog oca Ximeneza po¬ 
zdravi kao budućega provincijala. Ovaj je to dakako smatrao kao 
bratsku šalu, jer je imao istom 32 godine, p se nije nikako mogao 
brojiti među kandidate. No P. Diego nikako ne odustane od svoje 
tvrdnje, jer je i sam rekao, da bi on morao isto tako po prorica¬ 
nju brata Paskala postati definitor i magister novaka. Ove dvije 
službe nijesu se do tada još nikome zajedno davale, ali tako mu 
je rekao Paskal prije no je otišao iz njegovog samostana. Obojica 
nijesu ništa o tome drugima govorili. I gle čuda, P. Ximenez je 
bio jednoglasno izabran za provincijala, a naš P. Diego posta de¬ 
finitor i još mu uz to naprte tešku službu magistra novaka. 

Neki mladi čovjek u Villareal, prijatelj Paskalov, podade se 
posve kartanju. Nijedna opomena dobra prijatelja nije koristila. 
Napokon reče Paskal: »Dobro, igraj se, ali od sada ne ćeš više 
nikada imati dobitka!« Tako je i bilo. Naš kartaš uvidi svoju 
strast te se popravi. 

Kao svjedok o Paskalovom životu bio je preslušavan i neki 
Juan de Fuentes. On je pripovijedao, kako njegov susjed mrzi 
na franjevce i kao da ih ne želi vidjeti. Juan de Fuentes pripo- 
vijedi to Paskalu, a ovaj mu reče: »Doći će vrijeme, kad će taj 
tvoj susjed mnogo pažnje posvećivati braći«. I opet izjavi Juan 
de Fuentes, da nije kasnije nijednog većeg dobročinitelja u Elche 
bilo, nego baš taj njegov susjed. 

Nekoj bolesnoj ženi, koja je Paskala molila za ozdravljenje 
odgovori svetac ovako: »Sestro, tvoja molba nije dobra; reci 
rade: Gospode, Tvoja volja neka se vrši, ako Ti je milo, a Ti me 
uzmi s ovoga svijeta!« Kad je ta žena ponovno molila, onda joj 
Paskal Duhom sv. rasvijetljen reče: »Pripravi se sestro, naskoro 
ćemo nas oboje poći na daleki put!« Slijedeći ponedjeljak umre 
bolesnica, a u nedjelju izatoga naš brat Paskal. Juan Ibanez, su¬ 
prug ove bolesnice potvrdio je ovu činjenicu zakletvom. 

U Villeni bio je neki ljekarnik vrlo sklon franjevcima. Slao 
im je ljekove mnogoputa badava. Jednom bijaše baš i Paskal 
prisutan, kad su braća govorila o svom dobrotvoru. Zato on od¬ 
mah doda: »Bog će mu to obilno naplatiti, jer će mu dati sina, 
koji će kasnije biti vrli član našega Reda. Tako je doista i bilo. 
Na glasu s pobožnosti i učenosti bijaše sin toga ljekarnika P. 
Gaspar Valero. 

Osim dara proricanja imao je Paskal osobiti dar pronicavo- 
sti srdaca. Jednog dana pođe on s ocem Bartolom Pastor kao 
pratioc k nekomu dobrotvoru u posjet. Kad su sjedjeli kod stola 
objavi Gospodin Bog našem svecu, da se gospodar kuće ne nalazi 
u milosti posvećujućoj. Paskal bude od toga časa nemiran Pun 
sućuti pođe on do domaćine i zamoli ga, neka se ovom lijepom 
zgodom okoristi i neka se ispovijedi. Domaćin je dakako tješio 
brata Paskala, da će on to buduće nedjelje urediti. Paskal se time 
ne zadovolji, nego iza kratkog vremena ponovi svoju molbu. Po¬ 
novno se domaćin ispriča, a i sam P. Bartol je smatrao Paskala 






101 — 


malo dosadnim. No svetac je i po treći put isto tako navalio na 
kućegazdu. Ovaj se malo zamisli i uvidi, da Paskal ima pravo. 
Paskal je prozreo nutrinju njegove duše. On se kod oca Bartola 
ispovijedi i izjavi, da je doista imao tu nesreću, te je zadnjih dana 
pao u teški grijeh. 

Riječi Spasiteljeve: »Blaženi, koji su blaga srca, jer će oni 
posjedovati zemlju«, kao da su se doslovce ispunile na Paskalu. 
Ljudi, koji su više godina u mržnji i svađi živjeli, kojima nije 
koristila nikakva opomena ili molba, sve su hladno odbijali, ali je 
Paskal sa nekoliko milih i ljubaznih riječi postigao, da su se ti 
ljudi posve okrenuli. Martin Crespo, građanin u Monforte, za¬ 
kleo se krvnom osvetom na nekog čovjeka, koji je ubio njegova 
oca. Ta strašna odluka njegova bila je općenito poznata. A kako 
je bilo unapred već jasno, što će sve iza toga slijediti, svi se su¬ 
građani trudili, da nesretnika odvrate od tog strašnog nauma. 
Ugledni građani stave mu pred oči njegvu nesreću, ako on iz¬ 
vede umorstvo. Svećenici su mu stavljali pred oči najsavršeniji 
uzor ljubavi pram svojih neprijatelja, kad je Isus s Križa molio 
za neprijatelje. Vlastita njegova majka i negova braća molila su 
ga, da si ne navlači novu nesreću, ali uzalud! Njegovo srce je 
ostalo tvrdo poput stanca kamena, koji niti pod dlijetom niti pod 
čekićem ne biva mekši. Na veliki petak pokušalo se sa zadnjim 
sredstvom. Odveli su ga u crkvu i zaklinjali Bogom i Spasite¬ 
ljem da ipak oprosti — i opet uzalud. Tada pristupi brat Paskal 
i primi nesretnika za ruku i reče: »Brate, misli na muku Spasite¬ 
lja našega Isusa Krista i oprosti u ime Božje ljubavi!« Riječi 
jednostavnog brata zvučile su kao jeka teške brige, i gle: kao vo¬ 
sak pod sunčanim zrakama, tako je kod ovih svečevih riječi sav 
prkos i gnjev ostao nemoćan. »Dobro, reče nesretnik«, neka se na¬ 
piše povelja pomirbe!« Kakova li je to slava bila, može si svatko 
misliti. I ako je kasnije imao prilike, da se na svom neprijatelju 
osveti, mladi čovjek tonije nikada učinio. On je bio od toga vre¬ 
mena kao preokrenut. 

Drugiput je opet Paskal u Valenciji nekog čovjeka nago¬ 
vorio, da se ispovijedi i popravi. Taj je čovjek znao reći: »Ovaj 
redovnik nije čovjek, nego anđeo!« 

Najpoznatiji je ipak dar čudesa. Iz poniznosti ne bi Paskal 
nikada to otkrio, ali ga je na to samo ljubav prema bližnjemu 
sklonula. Nikako se ne mogu nabrojiti sve one činjenie, koje pri¬ 
povijedaju, kako je Paskal pomogao svome bližnjemu. Neka bude 
dosta, da se navedu nekoje. 

P. Ivan Lopez nije imao nikada mira radi zubobolje te nije 
ni polazio na noćni kor (molitva) s drugom braćom. Pred blag¬ 
dan Velike Gospode pode ipak na polnoćku i kad su se druga 
braća udaljila i pošla na počinak, a brat Paskal ostao i dalje u 
molitvi, pođe P. Ivan do njega i zamoli ga, da mu isprosi milost, 
e bi barem na ovaj blagdan bio zdrav. Paskal mu odvrati: »Icli 
s mirom, danas te ne će zubi boljeti«. I gle, P. Ivan doista nije 
imao nikakvih boli više. Ali oko dvanaest sati u noći osjeti opet 
strašne boli tako, da je hodao kao lud samostanskim hodnicima. 

Više braće došlo je da ga pitaju što je i kako je, a među njima 
i Paskah Jedan brat mu dade savjet, da zamoli Paskala, e bi nad 
njim načinio znak svetoga križa, pa će biti bolje. Ovaj to reče, 
ali se Paskal ustručavao da učini znak sv. križa. Na ponovnu 
molbu reče on bratu, da on sam učini križ. Bolesnik posluša i 
odmah nesta svake boli. 

Mnogo bi se primjera o takovom čudesnom izliječenju mo¬ 
glo navesti, ali to ne činimo prvo zato, jer bi nas to predugo za¬ 
držalo, a drugo zato jer je Paskal bio tako ponizan, pa nije sve 
došlo na javu, što je on učinio u tom pogledu. 

Koliko je on u tom pogledu bio ponizan, možemo lako iz ne¬ 
kog razgovora razabrati, koji je imao s P. Nikolom Faktor. Bili 
su to intimni prijatelji, a i sam Nikola Faktor bio je doista čo¬ 
vjek bogoduha života. P. Nikola Faktor bio je baš one godine 
ispovjednik klarisa, kad je u Madrid došao brat Paskal. Paskal 
ga posjeti. Razgovarali su se o duhovnom životu i o tajnim stva¬ 
rima, koje Grosnod svojim slugama po posebnoj milosti otkriva. 
Smješeći se reče tada P. Nikola bratu Paskalu: »Doista, brate, 
ti to sve možeš znati iz vlastita iskustva. Sjećaš li se još, kako si 
onomađne u samostanu u Almansi promatrao ljepotu zvijezda. 
Ujedno si stavio toj zvijezdi sam svoje ništavilo nasuprot i svoju 
griješnu dušu. Ova pomisao napunila te najvećim prezirom sa¬ 
moga sebe, jer si pobudio u sebi strah pred Gospodom i kajanje 
za prošle grijehe. Ali ne samo to. Ti si također jasno upoznao 
pravo stanje, svoje duše. Zar Ti se nije pričinilo, da ti je duša 
čišća od sjajnoga kristala? Vidio si sliku ljepote Božje u sebi i 
odmah si stao promatrati naveće dobro — Gospoda. Tada si osje¬ 
tio, kako te prožima zraka božanske ljubavi, koja je tako rekuć 
sve tvoje ništavilo odstranila. Ti si bio preobražen i Gospodin ti 
je dao opet okusiti puninu radosti i blaženosti«. 

Paskal je bio izvan sebe, jer je uvidio, da je brat znao za 
njegovu tajnu, koju nije nikomu htio otkriti. Kad je P. Nikola 
Faktor 1583. umro, a poglavari su tražili da se za njegovo progla¬ 
šenje blaženim mora sve izjaviti, štogod tko znade, tad je morao 
i Paskal ovu činjenicu sucima ispripovijedati. To je i sam tako¬ 
đer potvrdio svojim vlastitim potpisom. 

o. G. Vampovac. 


Uvažite. 

Lijepo molimo pošaljite nam utržak od rasprodanih 
„Kalendara sv. Franje". Treba nam da podmirimo 
tiskaru. Ne zatežite dakle, već nas se spomenite i uredite! 

Usput se sjetite i pošaljite nam također pretplatu i za 
Glasnik sv. Franje! 1 on je siromah, zapušten baš od 
mnogih svojih čitaoca! 

Uredite i jedno i drugo, a za oboje platio Vam Sve¬ 
višnji ! Uprava. 

Crkva za „Čašu vode". 

edne tople ljetne večeri godine 1815. vratio se stari 
župnik umoran u svoj siromašni župni stan. Župni- 
kovao je u S. Pietru, malenom selu, nekoliko milja 
udaljenom od Sevilje. Ma da siromaštvo i bijeda 
kod španjolskih svećenika nije ništa neobično, ipak 
prazni zidovi i loše stanje čitavog namještaja, u 
ovome župnom dvoru bilo je upravo napadno. U župnom domu 
već je čekala donna Margarita, časna sedamdeset godišnja gaz¬ 
darica, koja je za svog gospodara pripravila onu glasovitu juhu, 
koja se zove »olla potrida«, no koja ovog puta osim imena nije 
• imala ništa zajedničko s onim osobitim španjolskim narodnim 
jelom, jer se je sastojala samo iz ostataka čednoga ručka, što ih 
je vještina gospođe Margarite s nekakvim priđođatkom pretvo¬ 
rila u sasvim novo jelo. 

Župnik osjetivši miris juhe reče: Oj, Margarito, ovaj put 
ste pripravili »ollu potridu«, da čovjeku zazubice rastu! Druže, 
zbilja vam je sreća poslužila, što ste baš danas došli amo, jer se 
ne večera svaki dan u ovom domu tako dobro. 

Kod riječi »druže«, podigne Margarita oči i na svoje čudo 
opazi, da je župnik doveo sa sobom i nekoga stranca. Ona se na- 
mršti, a i lice joj je odavalo zlovolju i odvratnost. Pogled, kojim 
je omjerila stranca sijevao ja kao munja, a onda pogodio župnika, 
koji sav smeten obori oči, kao dijete, kad se boji očeva ukora. 

— No šta, reče župnik, ako ima jela za dvoje, bit će i za 
troje. Valjda ne ćeš dopustiti, dobra Margarito, da ja, kršćanin, 
svećenik dopustim, da mi brat umre od gladi. 

— »Brat«, promrmlja Margarita, »lijepi brat«. To je raz¬ 
bojnik! I ode iz sobe. 

Za ovoga neprijatnog razgovora stajao je gost nepomično na 
pragu. Bio je čovjek visoka uzrasta, napola zamotan u krpe. 
Čupava mu crna kosa, krijeseće se oči, te puška, koja mu je o ra¬ 
menu visjela, sve to nije bilo podobno da budi samilost ili pouz¬ 
danje 

— Bih li otišao? zapita osorno. 

— Nipošto odvrati, župnik! Tko pod moj niski pa iako siro¬ 
mašni krov uđe ne smije da ode gladan. Skinite pušku i sjednite. 
Bog blagoslovi! 

— Pušku svoju, reče stranac, ne skidam ni pred kim; ona je 
moj najvjerniji drug, zato neka visi o ramenu. Jer ako me vi, 
dobri čovječe, i želite zadržati u svojoj kući, to ima drugih, koji 
bi me mogli protiv moje volje iz nje istjerati, ne budem li na 
oprezu. U vaše zdravlje,plemeniti Inoj gostoprimče i gucne iz čaše. 

Župnik Sv. Pietra bio je čovjek dobra teka, no morao se ču¬ 
diti čudom, kad je vidio stranca, kako pohlepno jede »ollu potridu« 
a od ogromnoga hljeba ni mrvice ne ostavlja. Uzto bi se nepre¬ 
stano nemirno ogledao oko sebe, protrnuo bi od straha kod naj¬ 
manjega šuštaja, a jednom, kad je vjetar nemilo lupio vratima, 

stranac skoči, naperi pušku, kao da skupo hoće da proda svoju 
glavu.- 

— A sad, još punih ustiju, reče, milosrdni moj Samaritanče, 
molim vas, okrunite svoje dobročinstvo. Ranjen sam u bedro; 
osam dana nije moja rana povezana. Dajte mi nekoliko starih 
krpa i ja odlazim! 

— Razumijem se ponešto i u ranarstvo, župnik će na to; sam 
ću vam ranu povezati. Dođite; bit će vam lavlje i ne će vas suviše 
boljeti. Izvadi iz ormara kutiju sa svim što za premotavanje 
treba, zasuče rukave, da lakše obavi djelo milosrđa. Rana — od 
pušćana taneta — bila je duboka pa se vidjelo, da je stranca ho¬ 
danje stajalo nadčovječne snage i grozne mu boli zadavalo. 

— Danas ne možete otići, reče župnik. Treba da noć ovdje 
provedete i da počinete. Tako će se i upala smanjiti, a rana. is- 
čistiti 

— Još večeras moram da odem, i to smjesta, odgovori stra¬ 
nac a uzdahnuvši duboko doda: netko me čeka! Jeste li svršili 
prematan je? Dobro! Sada mi je laglje i kao da i nijesam ranjen. 
Dajte mi još jedan kruh da ponesem sobom a u znak hvale uzmite 
ovaj dukat. Ostajte s bogom! Sve je to stranac govorio suhoparno 
Ne ćete ga? Dobro, tad oprostite i s bogom. Stranac uzme kruh, 
što ga je Margarita na župnikovu zapovijed umijesila — dakako, 
pri poslu mrmljajući — i visoke strančeve pojave nestade u noći. 

Sat kasnije začuje se živo puškaranje, i stranac se opet po¬ 
javi u župnom domu; bio je ranjen u prsa i teško je krvario. 

— Uzmite, reče slabim glasom, uzmite ovo zlato — moja 
djeca! — moja djeca — vani — u klancu — odmah uz potočić. 
I padne onesviješćen na tle. 

U taj tren uđe nekoliko španjolskih vojnika. Stranca koji se 
nije mogao braniti svezaše, ali ipak dopustiše, da mu župnik po¬ 
veže ranu. Ne mareći za župnikove riječi, da je po život opasno 
teško ranjenoga otpremati u ovakovu stanju, vojnici ga položiše u 
kola i sa sobom povedoše. Jedan od vojnika porugljivo se _ na¬ 
smije rekavši župniku: Svejedno, umre li od rana ili na vješa- 
lima. Znajte, prečasni gospodine, ovo je zloglasni hajduk Joze. 

(Nastavit će se.) 


Pripomena. 

Braćo, ne zaboravite plesti mjesečni vijenac za jubilej našega 
oca i brata Pape Pija XI. To smo već u Glasniku javili, pa molimo 
braću da točno bilježe učinjena dobra djela. Dnevno napišite u Ka¬ 
lendaru sv. Franje, što ste namijenili Svevišnjemu za dičnog Sve¬ 
čara. 

Ne zaostanite dakle, a vi, veleč. upravitelji, od mjeseca do mje¬ 
seca potaknite članove. 


Tajnik Saveza. 

f Fra Paškal Prsa. 

Umro dne 22. II. 1925. 

eheski Vinogradar obilazi i danas sela i gradove da 
najmi poslenike za svoj vinograd, i dnevno nailazi 
na čitave skupine ljudi, što stoje besposleni ispriča¬ 
vajući se, da ih nitko nije najmio. On ih ljubazno 
zove u svoj vinograd i obećaje im »što bude pravo«. 
Pripravan je i za poludnevni posao dati potpunu 
plaću; blago onima koji se odazivlju i ustraju! 

Naš je blagopokojni fra Paškal bio jedan od onih, koji su 
se spremno odazvali božanskom Vinogradaru te savjesno i neu¬ 
morno radili sve do noći — svoga zemaljskoga života. 

Rodio se u Međudražju (Lika) dne 23. II. 1883. 0 njegovoj 
mladosti piše tadanji njegov g. župnik Fran Dominer, da se od¬ 
likovao živom vjerom te je lijepim ćudorednim vladanjem pred¬ 
njačio mladeži. U Visokom je izučio krojački zanat. Već tada je 
volio nabožne knjige, koje su mu bile podloga duhovnome životu, 
te iz kojih je crpio spoznaju o varavosti ovoga svijeta. 

Godine 1911. moli u franjevački Red; među ostalim ističe, 
kako je već 12 godina gojio u srcu želju za redovničkim staležem, 
ali radi vojništva i obiteljskih prilika nije mogao da dade ođuška 
ovoj svojoj želji. Bio je primljen. 

Poglavari su se brzo uvjerili o njegovom pravom redov¬ 
ničkom zvanju te je već iste godine bio obučen (za tercijara). 
Upravo je imao da nastupi godinu kušnje, kad je buknuo rat, 
te je fra Paškal morao tihu samostansku ćeliju zamijeniti 
streljačkim jarkom. U vojsci je ostao sve do kraja rata. God. 
1919. položio je jednostavne zavjete. U svakom samostanu, gdje 
je iza toga bio namješten, ostavio je najljepše uspomene. Stekao 
si je mnoge redovničke kreposti: uvijek vedar i raspoložen, vrlo 
ponizan a uz to neutrudiv u svakom poslu. Uza svoju djetinju 
prostodušnost imao je i lijepih sposobnosti: bio je okretan, pro¬ 
nicav i razborit, stoga su ga poglavari na želju preuzvišenoga 
gosp. Rafaela Rođića odredili na pomoć njegovoj kuriji u Be- 
čkerek, gdje je 23. X. 1923. položio svečane zavjete. Poslije ga je 
preuzv. gosp. nadbiskup poveo sobom u Beograd, gdje je ostao 
sve do g. 1927. Iza toga je bio premješten u Našice, odakle je 
pošao da sabira milodare za gradnju naše gimnazije. U toj ga je 
teškoj i napornoj službi snašla smrt. 

Odredbom vlč. Definitorija od 24. "VII. 1926. i kasnije od 
17. V. 1927. bude određeno, da se u Varaždinu podigne kolegij sa 
domaćom gimnazijom. Kako je ova gradnja bila neodgodiva, a 
provincija se nalazila u slabim prilikama, sa svih su strana na¬ 
stajale velike poteškoće s gradnjom. Bili smo prinuždeni poku¬ 
cati na dobra kršćanska srca diljem naše domovine, premda je i 
sam narod bio — i sada je — u teškom materijalnom stanju. 
Lahko je iz toga shvatiti koliko žrtvu traži danas ovakovo sabi¬ 
ranje milodara. No fra Paškal se sam ponudio, »da će se žrtvo- 





vati za našu gimnaziju«, — i žrtvovao se, nažalost do kraja! Ce¬ 
sto nam se s puta javljao. Listovi su mu bili puni brige za gra¬ 
dnju, raznih planova i najplemenitijih želja. Čudom se čudi, kako 
neki mogu biti čak proti toj gradnji, te kude ono, što se može 
samo pohvaliti! 

Zanimivo je, da je u listovima često isticao, kako mu je 
zdravlje uza sve neprilike povoljno, kao da se bojao, da ga nebi 
kući pozvali. Dapače još 9. II. piše nam: »...zdravlje hvala 
Bogu prilično«. Napadno je pak, da je 11. II. dok je bio još 
zdrav, pisao preč. g. Nikoli Gerofiju u Vel. Bečkerek doslovce: 
»Možda me već brojite među pokojne, za danas još nemojte, a 
sutra što Bog dade...«! Kao da je imao neku slutnju. 

Najviše je putovao po Banatu. Dne 1. II. došao je k vlč. g. 
župniku Josipu Schmidtu u Jaša Tomić; to je bila ujedno po¬ 
sljednja stanica njegova života, jer je ondje i ostao ... sahranjen. 

Njegovu bolest i smrt opisuje sam g. župnik ovako: 

»Vele časni gospodine! 0 smrti milog brata Paškala mogu 
Vam priopćiti slijedeće: On je došao na 17. II. prije podne 
ovamo iz Vel. Kikinde, uredio je kod načelstva svoje isprave i 
otišao sabirati milodare. Navečer se potužio, da je od dugoga 
puta iz Kikinde i neprespavane noći umoran te je legao već u 6 
sati. Drugi dan ujutro nisam mu dao da ustane, obrazloživši mu, 
da mu valja jedan dan otpočinuti. 0 podne, kad sam se vratio iz 
škole, opazio sam, da ima groznicu, odmah sam pozvao liječnika; 
no ovaj je pronašao jedino nešto prenapetosti te malu prehladu 
i propisao mu nešto. Sliejedećega dana posjetio ga je liječnik 
opet i temeljito ga pregledavši konstatirao je upalu porebrica. 
Marljivo je uzimao propisane lijekove, i osjetio neko olakšanje, 
no treći je dan izjavio liječnik, da se upala proširuje na pluća. 
Na 22. ujutro unatoč dobro prespavane noći osjetio je jake bo¬ 
love, našto je dobio jednu injekciju za pojačanje srca. Oko po¬ 
dneva sam već primjetio da se približuje svršetak i o pola 2 po¬ 
podne bila je njegova posljednja ura! 

On je bio u mom župnom stanu, moja nećakinja i ja njego¬ 
vali smo ga naizmjence, bio je vrlo ustrpljivi i mio bolesnik. Na 
22. ujutro pružio sam mu sv. Poputbinu, koju je pobožno primio 
nakon skrušene ispovijedi, a onda sam mu dao i posljednju po¬ 
mast,, i potpuni oprost »u času smrti«. Nakon što je s mojom 
nećakinjom i samnom, koji smo bili prisutni, izmolio sve molitve 
za umiruće i sam izgovorivši posljednji »Amen«, priklonio je 
glavu na grudi i spustio dušu sjedeći na stolcu (jer nije htio 
ostati na krevetu). Njegova je smrt bila lijepa, dirljiva i puna 
utjehe; liječnik, crkvena poslužiteljica, još dvije slučajno pri¬ 
sutne gospođe i mi svi bili smo vrlo ganuti i zahvalni za krasni 
primjer, koji nam je dao fra Paškal još u svojim posljednjim ča¬ 
sovima. R. I. P.! 

Dne 23. poslije podne smo ga sahranili na ovdašnjem gro¬ 
blju uz mnogobrojno sudjelovanje mojih vjernika. Došao je ta- 

kođer jedan moj susjed, odnesosmo ga u crkvu, gdje smo nakon 
»večernje« (vesperae đefunctorum) izmolili odrešenje (absolu- 
tio) i odnijeli ga na mjesto počinka...« Tako vlč. g. župnik J. 
Schmidt. 

Fra Paškal je bio neutrudiv radnik u vinogradu Gospo¬ 
dnjem, pa se nadamo, da je po milosrđu Božjem, kako nam svje¬ 
doči njegova lijepa smrt, također primio i potpunu obećanu 
plaću. — U njemu smo izgubili pobožnog i vrijednog redovnika, 
dobroga subrata, marljivog i svjesnog pobornika našega velikog 
poduzeća. 

Vlč. gg. župnicima i svima, koji su ga podupirali u njego¬ 
vom nastojanju, te mu iskazali gostoljublje, najusrđnije zahva¬ 
ljujemo, napose preč. Apost. Administratori u Bečkereku, i vlč. 
g. župniku Josipu Scbmidtu, koji ga spremio na put u vječnost! 

Isto tako svim onim veledušnim društvima, koja su mu pri¬ 
godom sprovoda iskazala posljednju počast, Bog neka plati, a 
dragi naš fra Paškal neka počiva u miru Božjem! 

Centralni odbor za gradnju gimn. 

Zagreb, Kaptol 9. 


Braćo i sestre Trećega Reda sv. Franje, želite li da 
nastavimo započetom gradnjom Doma? Pomozite nam, 
koliko tko može! Svi dosadanji vaši darovi utrošeni su u 
gradnju, a ta još nije dovršena, i tako silni taj kapital leži 
nam mrtav, bez koristi! To je ogromna šteta za trećo- 
redsku stvar. Tekar onda, kad uredimo Dom, biti će nam 
svima od dike i koristi! 

Ne ostavite nas dakle, braćo, sada, kada v nijeste do¬ 
sada! Pružite nam koliko vam prišapne duša! Što darujete, 
sebi darujete, a što sagradimo, sebi ćemo! Toga mnogi 
još ni danas ne će da razumije, pa nam još ni pare ne 
pružiše! Služilo im to na čast i pred Bogom i pred braćom! 

Proljeće je tu! Već i pijev ptica kraj našega Doma 
podrhtava. Složimo se da ga uredimo, pa da i mi u njemu 
Svevišnjemu zapjevamo! 

Dakle tko brzo daje, dvaput daje. Čekamo da vidimo, 
tko će biti prvi! Pomozite, pomogao vam Bog! Nemojte 
zatvoriti srce u kesu, pa da ne čuje našega glasa! Dajte 
Bogu za svetu stvar, a time ćete ga zadužiti, da vam i 
kamate i glavnicu sigurno i obilno vrati! 

Tajnik Saveza. 

Širom svijeta. 

U Rusiji zabranjeno je svetkovanje Božića. Iz Moskve javljaju, 
je protuvjerska propaganda postigla, da se dokine svetkovanje Bo¬ 
žića. Taj sveti kršćanski blagdan hoće bezbošci da nadomjeste revo¬ 
lucionarnim svetkovinama, a izlaganje božičnih darova u izlozima 
strogo je zabranjeno. Nedavno su zabranili djevojčicama da se igraju 
lutkama, sad hoće djeci da otmu najpoetičniji, upravo dječji svetak... 
Zato i luta Rusijom milijon djece, koja više sliče životinjama ili 
kakovim propalicama no djeci! 

Prva crkva u Japanu iskićena fresko-slikama. Monsignor 
Giardini,^ apostolski izaslanik u Japanu posvetio je u Kiatami, u 
franjevačkom vikarijatu Sappore prvu katoličku crkvu. Zidovi crkve 
slikani su a fresco (na svježem zidu). Te je slike naslikao Roko 
Hasegawa. Najveća slika nad glavnim oltarom prikazuje B. D. Ma¬ 
riju, a njoj sa desna Sveti Franjo okružen svojim sinovima, prvim 
japanskim mučenicima i drugim misijonarima, koji su u Japanu 
djelovali. S lijeva B. Djevice naslikan je Sveti Mihael Arkanđeo 
i neki simboli, koji prikazuju napredak Crkve katoličke u Japanu. 

Katolicizam u Australiji. Euharistijski kongres u Sydney-u 
svratio je pažnju katolika na ovu stranu svijeta, kamo su katoličku 
vjeru prenijeli iz Irske prognani katolici, koje je Engleska prognala 
u Australiju. 

Pred sto i dvadeset godina otprilike, tamo je služena prva sveta 
misa. Godine 1800. deportirano je u Australiju nekoliko stotina Iraca 
katolika. Godine 1921. petina pučanstva australskoga bila je kato¬ 
lička. Imade šest nadbiskupija, trinaest biskupija, jednu opatiju, 
dva apostolska vikarijata i jednu apostolsku prefekturu. Godine 
1924. bilo je 670 župa, 1.8862 crkve, 357 redovnika, 1.094 svjetovnih sve¬ 
ćenika, devet sjemeništa, pedeset i sedam kolegija za muške, 230 
kolegija za ženske, 169 katoličkih srednjih škola i 1.094 pučkih ka¬ 
toličkih škola. U ovim odgojnim zavodima imade 175-832 učenika, 
a redovnika nastavnika imade 737 i 8.157 redovnica. 

Zapravo toliki uspjeh katolika u Australiji treba da zahvali irskim 
katolicima. Usprkos dvadesetgodišnjim teškim progonima oni ne 
samo što su sačuvali svoju vjeru i stekli vjersku slobodu, nego su 
i poradili oko uspjeha katoličke crkve u Austrualiji. 

Irski Franjevci od godine 1878. namješteni su kao dušobrižnici 
više predgrađa Syđney-a. Petnaest redovnika djeluje na tim žu¬ 
pama. 

Franjevac kao obranički sudac. U Laohokowu (Kitaj) neka 
pučka organizacija izabrala je tamošnjeg misijonara Franjevca 
obraničkim sucem u jednom sporu, između organizacije same i voj¬ 
nika, koji divljački pljačkaju, kolju i razbijaju. 

Spomenik Sv. Franji pred Lateranom. Na dan Uzašašća Kri¬ 
stova 1927. pred mnoštvom od sto hiljada učesnika otkriven je u 
Rimu pred lateranskom bazilikom spomenik serafskomu svecu. To 
je najznatniji spomenik, što je podignut za jubilarne Franjine go¬ 
dine. Načinjen je po nacrtu profesora Tonnini-a, a prikazuje Franju 
kako sa strahopočitanjem pozdravlja Majku-crkvu čitavoga svijeta 
došavši u Rim sa svojim drugovima. Lik Franjin saliven je iz tuča 
(bronce) a mjeri četiri metra. Na kamenom podnožju ima s ovaj natpis: 
Svetomu Franji Rim — Italija — Svijet. 1226.—1926. 

Franjino zvono u Asizu. Uz velebni spomenik na Lateranskom 
trgu,, dostojan će spomen ostati na jubilarnu godinu Sveca čitavoga 
svijeta i zvono, posvećeno sv. Franji u Asizu. Kad su zvono na automo- 

bilu dovezli iz Ferma kod Ankone, gdje je saliveno, pozdravilo ga 
je pučanstvo neopisivim veseljem. Zvono je teško 40 centi, a visi na 
tornju gradske vijećnice asiške. Na zvonu je natpis: »K sedam¬ 
desetoj obljetnici Svetoga F r a n j e.« Na zvonu je slika 
Franjina u relijefu (izbočeno), te Franjina velepjesan suncu. Osim 
toga na zvonu su još i grbovi gradova Rima, Firence, Asiza i drugih 
općina, koje su doprinijele, da se zvono moglo saliti. Sam asiški bi¬ 
skup vrlo je svečano posvetio zvono, koje će poput Sveca, kojemu je 
i posvećeno, svojim glasom nadaleko naviještati slavu Božju. 

Kinez, koji hoće da hodočasti u Svetu Zemlju. Jednoga dana 
pokuca netko na vratima misijske postaje Lanchow (Kina) i zatraži 
konak. Iz pokrajine Čiti je, kršćanin Kinez stariji, krepki čovjek. 
»Šenfu, (svećenice) reče, hoću da idem u Jerusolim, da vidim sveta 
mjesta, gdje je Isus živio, a zatim da umrem.« Rekao je to jedno¬ 
stavno, kao da se to samo po sebi razumije u ovim nesigurnim, te¬ 
škim vremenima, uoči stroge zime, koja vlada u pustinjama i ste¬ 
pama srednje Azije, kojima je ovaj odvažni hodočasnik imao proći. 
Rekli su mu, neka put odgodi do iza zime. Nije htio. On je kod 
kuće razdijelio po kršćanski među svoje sinove zemlju, a sebi je osta¬ 
vio samo da još pohodi sveta mjesta. I nema ništa na svijetu, što 
bi ga moglo odvratiti od ovoga nauma osim smrti. Nije li to upravo 
sredovječno oduševjenje'? 

Šeikov sud. Koliko Turčin štuje katoličke redovnice vidi se iz 
razgovora, što ga je čula neka sestra milosrdnica u vlaku. Vraćala 
se u Jerusolim, iza kako je kući odvela bolesno jedno dijete. U vlaku 
bila je i neka gospođa s malim djetetom, koje se nikako nije dalo 
umiriti. Časni sestri uspjelo je da primiri mališa. Majka, vrlo za¬ 
hvalna, a i ne sluteći, da redovnica razumije arapski, zapitala je 
šeika Turčina, koji je do nje sjedio, što su i tko su te žene tako 
blage i mile, odjevene tako čudnovato. Turčin joj odgovori: »To su 
žene, koje žive u zajednici, koje se nikad ne udavaju, 
ljube Boga, mnogo se mole i provode život svoj či¬ 
neći dobro ljudskom rodu«. 

Franjevačka veleđušnost. »E1 pueblo«, novine, koje izlaze u 
Buenos-Aires, donose o Monsignoru Bottaro, Franjevcu, te novom 
nadbiskupu velikoga glavnoga grada Argentine, slijedeću crticu. Do¬ 
stojanstvenik se crkveni povukao u Ramos Mejia, selo u njegovoj 
biskupiji, da malo otpočine. Ođaslanstvo nekih gospođa tamo ga je 
potražilo, moleći ga, da im dopusti pobrinuti se oko namještaja nad¬ 
biskupske palače. 

— Primam vrlo rado vašu ponudu, odgovori nadbiskup; me¬ 
đutim, budući da vam moj ukus gledom na namještaj nije poznat, 
dopustit ćete dobrostivo, da se sam pobrinem za nj. 

Gospođe malo iznenađene ovim odgovorom predale su smjesta 
nadbiskupu svotu odredjenu za nabavu namještaja te su se udaljile 
primivši nadbiskupov blagoslov, a ujedno i vesele sa svoga dobroga 
djela. 

Ostavši sam, skromni Franjevac brzo pozove osobu, u koju je 
imao potpuno povjerenje, preda joj novac i odredi, da se ima raz¬ 
dijeliti među siromake i stradajuće, osobito pako među one, koji ne¬ 
maju čim da plate stanarinu, pa bi mogli biti izbačeni iz svoga stana. 

OSIJEK. Kao svake godine, tako nam je i ove naš preč. upra¬ 
vitelj o. Joakim Ferk, kapucin u sv. korizmi održao trodnevne du¬ 
hovne vježbe i to od 1.—3. ožujka. Za temu predavanja, koje nam 
je dvaput dnevno držao, odabran bijaše sv. sakramenat pokore. Tu¬ 
mačio nam je najvažnije sadržaje istoga, naime: 

1. Ispitivanje savjesti. 2. Pokajanje. 3. Dobra odluka. 4. Pri¬ 
znanje grijeha. 5. Pokajna molitva. 6. Popravak života. Zatim nam 
je razlagao, kakva valja da nam bude pokora: naime pokora 1. ra¬ 
zuma, 2. srca, 3. volje, 4. jezika t. j. iskreno priznanje grijeha i 5. 
djela t. j. popravak življenja. 

U nedjelju 3. ožujka po podne obavljao se je najprije sv. križni 
put, zatim zaključna propovjed, a onda blagoslov s pjevanjem lita¬ 
nija presvetog Srca Isusova, a konačno srcem punim harnosti za¬ 
pjevanim: »Tebe Boga hvalimo!« 

Poslije ovoga još oblačenje 3 madih djevojaka i jedne žene, a 
zatim nam bje podijeljen papinski blagoslov sa obilatim oprostom. 

Bile su ove sv. duhovne vježbe dani milosti za naše duše; mogli 
smo ući u se i naše duše osloboditi od svih zaostataka starih manj¬ 
kavosti i tako putem pokore nasljedujući našeg trpećeg božanskog 
Spasitelja, pripravljati se, kako bismo mogli slaviti jednom s njime 
sretno uskrsnuće! 

Kadi velike studeni bijaše posjet ograničen, ali su nazočni 
trećoredci nastojali biti sabrani i skrušeni. Tko nije bio zapriječen 
bilo bolešću ili bilo čim drugim, drage volje odazvao se je pozivu, 
da prisustvuje danima milosti. Zato i ovim putem izričemo hvalu 
našemu veleč. upravitelju, koji je toliko truda uložio za spas duše 
naše. 

Po savjetu našeg trećoređskog upravitelja, počeli smo obavljati 
razne molitve i dobra djela za duhovnu kitu povodom 50-go- 
dišnjice jubileja našeg sv. oca Pija XI., koje ćemo u označeno vri¬ 
jeme poslati Savezu III. reda u Zagreb, kako je u Glasniku rečeno. 

Svoj braći i svim sestrama u III. redu šalje srdačne pozdrave 
sa: Mir i Dobro! 

Sestra Caritas, predsjednica. 

VIRJE. Naša Zadruga broji oko četrdesetak članica. Nakon 
dugih godina, dobila je i naša Zadruga svoga upravitelja u osobi 
veleč. kapelana N. Stankića. On se svojski zauzeo za naš duševni pre¬ 
porod i plod njegova rada Svevišnji vidljivo blagoslivlje, jer se već 
prijavilo više od pedeset kandidatica. 

On ne samo da nam drži mjesečnu skupštinu, već nas i preko 
mjeseca okupi oko sebe, pa nam kaže dosta lijepa i korisna. Sada 
nam je mio i Treći Red i mi sami vidimo kako smo mnogo zaostali 
bili. Ali hvala Bogu, koji se i nas spomenuo i poslao nam duhovnog 
pastira. Dao Bog da sve ovce budu slušale njegov glas i povele se 
njegovom naukom. Tada će i naš perivoj ne samo procvjetati cvi¬ 
jećem, već i ploda donijeti. 

Pozdrav braći i sestrama širom domovine, pa molimo jedni za 
druge, a svi za naše upravitelje. 

M. Kunić, predsjednica. 

DAVOR. Evo glasa i iz našega Davora! Pred svjetski rat za 
Treći Red kod nas se nije nitko ni zanimao. Jedan starac i jedna 
starica, koji sn bili drugima na ruglo, ipak su izdržali sve prigovore 
vragoljaste svjetine, koja se ruga svemu što je dobro i plemenito. 
Iza rata, svijet se stao zanimati i za Treći Red, i hvala Bogu sada 
nas je lijepa Ćeta, pa se pred nikim ne krijemo. Godine 1925. svojim 
žuljevima sagradili smo Dom sv. Franje. Tu se svake nedjelje sa¬ 
stajemo, na sat zajedničkog čitanja. Redovitih skupština nemamo, 
jer je naš veleč. g. župnik preopterećen poslom. 

I na polju kršćanske ljubavi, pokazala se naša Zadruga uistinu 
požrtvovna, jer su se članice redovito mijenjale dvoreći jednu za¬ 
puštenu staricu, koja nije Trećoredica. Kad se razbolila, ostavio je 
djedo u kutu i izgubio se nekamo u Bosni. Naše su sestre hvale¬ 
vrijedno preuzele na se ovu samaritansku dužnost, a na to ih je 
naveo naš brat Trećoredac načelnik općine! 

Razne su naše pobožnosti, što ih tekom godine obavljamo za po¬ 
stignuće pojedinih milosti. 

Bog neka nas i dalje uzdrži na okupu i pune duha svetoga na¬ 
šega oca Franje. 

Braćo spomenite se nas, a mi ne ćemo uzmanjkati da se za Vas 
pomolimo. 

Matošević. 

BAŠKA. Dneva 13. siječnja o. g. održana je u Baški glavna 
skuština Trećega Reda. Predsjedao je veleč. o. Badurina. U odbor 
su birani: Glavarica Bonefačić Mare. Učiteljica novaka Mihalić Mare. 
Savjetnice Rode Mare i Kvenić Marija, te Matejčić Franjo i Šorić 
Marko. Blagajnik veleč. g. župnik Brechler. Bolničarke Pajalić Ma¬ 
rija i Magašić Marija. Tajnica Bazilija Frančić. 

Za susjedno selo Jurindvor i Batomalj Velnić Ivan i 
Polonijo Petar savjetnici i istodobno bolničari. Bivšoj glavarici Kati 
Hrabrić izraženo je čuvstvo harnosti za izvanredno poslovanje više¬ 
godišnje službene časti. 

Novi odbor sretno redovao u perivoju sv. Franje! 

Odbor. 


Zahvalnice. 

ZAGREB. »Svetici Miomirisa« sestri Celini na j usrdni je se za¬ 
hvaljujem na njezinom moćnom zagovoru. Bila sam u smrtnoj po¬ 
gibelji, pa sam se obratila sa usrdnom molitvom na našu dragu 
zagovornicu i mogu reći, da me je dragi Bog po njenom zagovoru sa¬ 
čuvao iz očite smrti. 

Zahvaljujući se i javno na primljenoj milosti, molim Boga, da 
sestru Celinu čim prije sv. crkva proglasi sveticom. 

I. G. 

* 

* Brat mi je bio teško obolio. Liječnici su izjavili, da mu više 
nema pomoći, a svatko tko ga je vidio govorio je, da nema više 
nade u ozdravljenje. Meni je bilo vrlo gorko pri duši, kad sam po¬ 
mišljala, da ću naskoro izgubiti i brata jedinca. Pomoći mu ni jesam 
mogla, zato se utekoh zagovoru s. M. Cetine. I eto pomoći, bratu je 
počelo bivati sve lakše, i napokon se posve oporavio. 

Hvala dragom Isusu, koji me je nevrijednu uslišao po zagovoru 
njegove službenice s. M. Celine. 


M. S. 

* Zahvaljujem s. M. Celini, na iskazanoj mi pomoći. Bolovala 
sam na ruci tri godine. Liječnici ni jesu mogli, da me izliječe. Moja 
se ruka neprestance gnojila te su mi i kosti iz rana ispadale. Molila 
sam devetnicu s. M. Celini, i hvala joj što je čula moj glas, jer mi 
je rana zacijelila. A. S. 


Milodari. 

ZA DOM: Gregec J. 50; Pustišek J. 40; Mokosek A. 20; Treći 
red Jelsa 50; Mihalić A. 20; Rožić K. 100; Treći red Virovitica 50; 
Milodanović J. 50; Dr. Marić J. 100; Gjurin T. 10; Žiger B. 20; Ma- 
tijašić V. 10; Borošak J. 10; Treći Red Zebanec 100; Hajsok M. 50; 
Tember Đ. 30; Starčić Vj. 100; Hoić M. 10; Mikac M. 100; Budić S. 
30; Treći Red Petrovaradin 115; Hercigonja J. 75; Ostrec J. 10; Silli 
P. 10; Lovrok 10; Hodak M. 30. Treći Red Prvić Luka 40; Žniđarić 

A. 20; Rosbaher R. 20; Štajcer M. 100; Farkaš M. 20; Anić A. 30; 
Treći Red Antunovac 30; Kaić M. 5. Majer D. 20; Dočkal Msgr dr. K. 
500; Kitner A. 10; Kuštek K. 20; Kružić I. 5; Treći Red Trogir 135; 
Pavleković A. 20; Čamadžija S. 15; N. N. 25; Treći Red Šarengrađ 100; 
Laskaj S. 10; Huber M. 30; Novak J. 20; Treći Red Rrzović 175; Pa- 
velić E. 20; Felja R. 10; Božek M. 20; Smekal A. 10; Calcagno T. 60; 
Treći Red Sisak 50; Bočkaj B. 50; Mihorko R. 10; Resnik I. 10; Szabok 
20; Jerković fra B. 220. Plačko F. 100. Provincijal Presv. Otkupitelja 
1 . 000 ; Rukavina J. 50; Ciglenečki I. 10; Vidaković A. 200; Obitelj Rožić 
25; Stiasny H. 100; Golubić M. 30; Horvat M. 10; Špoljarić M. 20; 
Vitaić M. 20; Trgovac Berce 2% zarade 50; Škrinjar D. 20; Vukov M. 
20; Treći Red Veliškovci 70; Baretić M. 55. Kolarić A. 20; Flis G. 30; 
Pondeljak T. 10; Levatić K. 5; Kostelac S. 50; Treći Red Omišalj 
1.000; Kržin I. 100; Perić E. 30; Jazvo K. 12; Lugarić Š. 20; Kolenko 

B. 20; Reljin A. 10; Treći Red Žrnovo 100; Ruppert M. 15. 


Alaj ti odgovara! 

Mjeseca siječnja primilo je naše uredništvo jednu kartu po¬ 
sebne vrsti. Da i drugi naši cijenjeni pretplatnici vide, kakav je to 
delija, donosimo njegovu kartu, kako ju je on sam svojom rukom 
napisao. 

Karta je pisana 1. siječnja, pa se naš mudrijaš već u početku 
zabunio misleći, da je već negdje u veljači! Sigurno je pisao pri 
čašici jakog »direktora«, pa mu se zamaglilo! Dakle karta glasi do¬ 
slovce ovako: 

»1/2. 1929 Dragi Moji Franjevci Javimvam da netrebam više 
odvas nikakovi glasnika jerneču ih primati netrebate ihslati Jaši 
kupim upapernici čitanje kakvo jahoću Jakupić Benko Netrebam 
više« 

Taj vam je gospodin iz Jagnjedovca kraj Koprivnice, alaj je 
mudar, trista mu sjekirica! 

Molimo naše pretplatnike u Jagnjedovcu, da pročitaju g. Benku 
ovu njegovu kartu, moguće se ipak barem nešto pocrveni od stida, 
kad će i djeca pučke škole vidjeti, da još ne zna pravo ni pisati! 

Benko, neka vam je i ova na čast u narodu! 

Uprava Glasnika. 


Izdavaju: Franjevci — Zagreb — Kaptol br. 9. — Uredio o. Ciprijan Lisica, 
Kaptol br. 9. — Tisak Zaklada tiskare „Narodnih Novina“ Frankopanska ul. 26. 
Za štampariju odgovara: Vladimir Kirin, Prilaz Đure Deželića br. 2. 
Dozvolom nadležnih redovničkih 'poglavara! 






Kalhydor 

je jedino domaće patentirano sredstvo za njegu lica i kože, 
koje u kratkom roku odstranjuje sve nabore, prišteve sun¬ 
čane i jetrene pjege i lišaje. 

Dobije se u ljekarnama i drogerijama. 

Cijena boci 30 Din 

Proizvodnja: I. Vrbanac. 
Preprodavači popust! Zagreb 

Jurjevska ul. 5. 


To Vam je Trećoredski 
Dom. Podigoše ga siro¬ 
mašni, ali svjesni članovi 
Trećega reda. Na njemu 
se ispunja ona narodna: 
„složna braća kuću gra¬ 
de" ! Ne zatvorite, braćo, 
ni sada srca, kada smo 
do krova došli. Otkinite 
i darujte, da započeto 
djelo posve zgotovimo. 
I tada eto nam plaće 
pred Bogom, a dike pred 
svijetom. Neka dakle nitko 
ne zaostane u tom radu 
za zajedničku Trećo- 
redsku stvar! 
Tajništvo Saveza Tre- 
ćega Reda. 



Zadružna Sveza, 

zadruga u Zagrebu, 

Trg I. br. 19 palača društva 
Sv. Jeronima. 


Prima uloške na uložne knjižice i 
tekući račun te ih ukamaćuje: 

uz otkaz od 3 mjeseca ta 9 u / 0 

„ * od 2 „ sa 8% 

n n od 1 yf sa 7 u /o 

bez otkaza.sa 6% 

Dne 30. lipnja 1926. ulošci su iz¬ 
nosili preko Din 7,000 000*—. 

Zadružna Sveza daje zajmove samo 
svojim članicama seljačkim štedioni¬ 
cama (zadrugama) osnovanim na ne¬ 
ograničeno jamčenje, gdje članovi 
jamče sa cijelim svojim imetkom, pak 
je prema tome zadružni novac naj¬ 
sigurnije uložen. 

Tko želi sigurno uložiti svoju pri- 
štednju, neka se obrati na Zadružnu 
Svezu, zadrugu u Zagrebu, Trg I. br. 19. 









Hrvatska Poljodjelska Banka 

Dioničarsko Društvo. 

Telefon kućne centrale br. 3003, 3004 i 3005. 

Centrala 

ZAGREB 

Podružnice: Ispostave: 

Sarajevo, Sušak. Bribir, Čabar, Hreljin. 

Bavi se svim poslovima, koji spadaju u bankovnu, štedioničku i 
mjenjačnu struku. Prima uloške na knjižice i na tekuće račune, 
pa ih ukamaćuje najpovoljnije. 

Prima na pohranu i upravu u čelični tresor različite vri¬ 
jednosti, napose vrijednosne papire, a izdaje u najam sigurnosne 
pohrambene pretince (Safes deposits) za čuvanje vrednota pod upravom 
ključem samih stranaka. 

Finansira poljoprivredna, trgovačka, obrtna i industri- 
jalna preduzeća. Upravlja zemaljskim svilegojstvom u čitavoj 
Hrvatskoj, Slavoniji i Medjumurju. 

Prva Hrvatska tvornica strojeva i ljevaonica željeza. 

Hrvatske poljodjelske banke dioničarskoga društva. 

Brzojavni naslov: Ljevaonica. Telefon br. 5057. 

Zagreb, Magazinska cesta br. 11. 

Bavi se općenito svim poslovima strojarske i ljevačke struke. 


Nuđam sa svog skladišta 

nenadmašive Gold-baterije 

„SIKALUM" na veliko i 
malo, te sve vrsti žepne 
lampe, sijalice za iste, 
žižke za karbitne svje¬ 
tiljke, rudarske lampe, 
nogometne lopte, kao 
razne vrsti nažigača, 
kamena „Auermetall", 
te sav pripadajući pribor 
uz najpovoljnije cijene. 

Josip Kliman 

Akademički trg 7 - ZAGREB - Telefon br. 9-70 



Zaklada tiskare „Narodnih Novina". 
















